Diari Oficial de la Generalitat Valenciana


Sumari del DOGV 4129, del 16-11-2001 (2001/10727)

Informació pública de les modificacions del projecte de reparcel·lació dels terrenys inclosos en la unitat d' execució 2 del pla parcial Sensal.
------------------------------------------------------------------------------------------------------------------------------------------------

### Dades del document

Número de DOGV
:   4129

Data del DOGV
:   16-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10402


Organisme emissor
:   Unión Temporal de Empresas Sensal 2

Tipus de document
:   Anunci

Informació pública de les modificacions del projecte de reparcel·lació dels terrenys inclosos en la unitat d' execució 2 del pla parcial Sensal. [2001/M10973]
  
El senyor Eugenio Calabuig Gimeno, en nom i representació de la Unión Temporal de Empresas Sensal 2, domiciliada a la ciutat de Castelló de la Plana, al carrer d'Enmig, 9-11, mitjançant aquest anunci i en aplicació del que disposa l'article 69), en relació amb l'article 46.3 de la Llei Reguladora de l'Activitat Urbanística de la Generalitat Valenciana, comunica:
  
Primer
  
Que en data 30 de juliol de 1998 l'ajuntament en ple de Castelló de la Plana va adjudicar l'execució del programa d'actuació integrada a la Unión Temporal de Empresas Sensal 2.
  
Segon
  
En data 9 de setembre de 2000, la Comissió de Govern, en sessió ordinària, va acordar aprovar el projecte de reparcel·lació dels terrenys inclosos en la unitat d'execució número 2 del pla parcial Sensal, la delimitació de la qual, segons el pla parcial és la següent: avinguda de Chateleraut, en l'alineació nord; mitgera de les illes M11 i M12, coincidint amb camí actual existent, en l'alineació oest; carrer de nova creació, en l'alineació sud; ronda est, fins a la rotonda de trobada amb la prolongació de l'avinguda de Chateleraut, en l'alineació est.
  
Tercer
  
Que després de l'informe de l'equip redactor de l'esmentat projecte de reparcel·lació, s'ha observat la necessitat d'introduir-hi unes modificacions ja que aquest no reprodueix fidelment el límit nord de l'actuació, a causa d'una diferència gràfica en la corba del límit junt a la rotonda de l'encreuament de l'avinguda de Chatelerault amb el carrer 14 del pla.
  
D'altra banda, s'ha fet constar per part dels interessats, la propietat privada del camí existent a l'oest de l'actuació, en el límit amb la UE-1 d'aquest mateix pla parcial.
  
Per tot això, i tenint en compte:
  
1. Que s'ha seguit el procediment i la tramitació establits legalment per a l'aprovació del projecte de reparcel·lació, aprovat el 9 de setembre de 2000, i que en aquest han de d'indicar-se les modificacions referides a l'aparició de nous titulars registrals i la clara reproducció del límit nord de l'actuació.
  
2. Que de l'article 69 de la Llei Reguladora de l'Activitat Urbanística, en relació amb el 46.3 de la norma esmentada, es dedueix que el projecte de reparcel·lació se sotmetrà a informació pública per termini de 20 dies, que s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, amb avís als propietaris afectats, tràmits que han de seguir-se per a la modificació del projecte de reparcel·lació.
  
Després del que s'ha exposat, i per tal d'introduir les modificacions al projecte de reparcel·lació de la UE 2 del pla parcial Sensal, la Unión Temporal de Empresas Sensal utilitza la via simplificada del procediment, indicada en l'article 48 de la Llei Reguladora de l'Activitat Urbanística, protocol·litzant els documents en la Notaria del senyor Enrique Ferrero María, de Castelló de la Plana, segons l'acta número 3.691 del protocol, de data 8 de novembre de 2001; els exemplars estaran igualment disponibles en la Secció d'Urbanisme de l'Ajuntament de Castelló de la Plana, amb data d'entrada en el Registre General de 8 de novembre de 2001, i número de registre 82.042, i qualsevol interessat podrà, en el termini de 20 dies, comptats a partir del següent dia de la publicació d'aquest anunci en el Diari Oficial de la Generalitat Valenciana, comparéixer en la dita notaria per a obtindre còpia de l'acta o sol·licitar l'exhibició d'aquesta. Així mateix, podrà consultar en l'ajuntament les actuacions derivades de la documentació que hi ha depositada.
  
Finques afectades per les modificacions al projecte de reparcel·lació de la UE 2 del pla parcial Sensal:
  
Finques 259,168,176, 177, 39 i 38-A del polígon 73 del terme de Castelló de la Plana.